cyanic-selkie/wikianc huggingface dataset:
Κιμμέριοι
Αλλά και από πληροφορίες Ελλήνων συγγραφέων, φαίνεται πως το 674 π.Χ. οι Κιμμέριοι εισέβαλαν στη Φρυγία και αργότερα στη Λυδία, όπου ο βασιλιάς των Λυδών Γύγης δεν κατάφερε να εμποδίσει την κατάληψη των Σάρδεων το 652 π.Χ.. Για τη δεύτερη αυτή πτώση των Σάρδεων το 646 π.Χ., ο ποιητής Καλλίνος στις ελεγείες του μιλά για τους Τρήρεις που διαπερνώντας τη Θράκη εισέβαλαν στη Μικρά Ασία και, ως σύμμαχοι αργότερα των Κιμμερίων, επέδραμαν κατά των Ελληνικών πόλεων της Προποντίδας και Θράκης («Επέρχεται νυν ο στρατός των οβριμοεργών (= βίαιων) Κιμμερίων»). Πόλεις που υπέστησαν επίθεση ήταν οι: Έφεσος - τότε καταστράφηκε ο περίφημος Ναός της Αρτέμιδος στην Έφεσο από τον βασιλιά των Κιμμερίων Λύγδαμη -, Κολοφώνα, Σμύρνη, Μαγνησία και Άνταδρος. Για 75 χρόνια οι Κιμμέριοι υπήρξαν αληθινή μάστιγα των Μικρασιατικών παραλίων, μέχρι το 575 π.Χ. οπότε ο Βασιλεύς της Λυδίας Αλυάτης κατάφερε να τους εκδιώξει οριστικά προς Καππαδοκία και Αρμενία.
Και όμως οι πληροφορίες γι' αυτό το λαό ακόμα είναι συγκεχυμένες. Οι Ασσυριακές παραδόσεις τους ονομάζουν Γιμαράϊα, οι Εβραϊκές Γομέρ ή Γαμέρ συγχέοντάς τους με τους Φρύγες, ενώ στα αρμενικά κείμενα αποκαλούνται Καρμίκ ή Καμέρκ. Ο Ποσειδώνιος ο Ρόδιος τους θεωρούσε συγγενείς των Κιμβρίων ενώ ο Προκόπιος τους συσχέτισε με τους πολύ πιο βόρειους Βρετανούς και Ιρλανδούς.
Πηγές
Κατηγορία:Αρχαίοι λαοί Κατηγορία:Εξαφανισθέντες λαοί Κατηγορία:Λαοί της Βίβλου Κατηγορία:Ινδοευρωπαϊκοί λαοί
Ναός Αγίου Ανδρέα (Μάντοβα)
Χαρακτηριστικό δείγμα αναγεννησιακής αρχιτεκτονικής ο ναός του αγίου Ανδρέα (Μάντοβα, 1460), είναι έργο του Φλωρεντίνου αρχιτέκτονα Λεόν Μπατίστα Αλμπέρτι (Leon Batista Alberti) (1404- 1472). Κατά την Αναγέννηση η αρχιτεκτονική απέκτησε διαφορετική όψη. Η κοσμική όψη της διακρίνεται ιδιαίτερα στα παλάτσι της Φλωρεντίας και στα ανάλογα μέγαρα μέγαρα που κτίστηκαν περί τον 15ο αι. για πρίγκιπες και εμπορικές οικογένειες. Στην περίπτωση των ναών εισήχθησαν στοιχεία -όπως οι κίονες, τα αετώματα και οι αψίδες- από κλασικά ρωμαϊκά κτήρια.
Από την πρόσοψή του εν λόγω ναού διακρίνεται ιδιαίτερα μια αψίδα ρωμαϊκού τύπου, αλλά και η χρήση αετώματος, καθώς και η μετατροπή των πλάγιων κλιτών σε σειρές παρεκκλησιών ανάμεσα σε χοντρές αντηρίδες. Επίσης οι εσωτερικές όψεις των πλαγίων κλιτών συγκροτήθηκαν από μια σειρά θριαμβικών αψίδων. Η όλη κλίμακα της εκκλησίας είναι ρωμαϊκή και το κεντρικό της τόξο, το μεγαλύτερο από όλα, τονίζεται ιδιαίτερα με μικρότερα αρχιτεκτονικά στοιχεία που βρίσκονται πλάι του. Όσον αφορά στις ομοιότητες, θα μπορούσε κανείς να προσθέσει για τον Αλμπέρτι, ότι δεν εγκατέλειψε απόλυτα τη γοτθική φόρμα αλλά «μετέφρασε» ορισμένα γοτθικά χαρακτηριστικά σε μια κλασική φόρμα, αμβλύνοντας τη «βαρβαρική» οξυκόρυφη αψίδα με κλασικές παρεμβολές σε ένα παραδοσιακό πλαίσιο.
Ο Αλμπέρτι, σε αντίθεση με προγενέστερες μεσαιωνικές φόρμες, διαχώρισε στο οικοδόμημα την πρόσοψη από το σώμα του ναού, μετατρέποντάς τη σε ανεξάρτητο νάρθηκα. Η Joan Gadol, επίσης, αναφέρει πως «''ο αρχιτεκτονικός σκοπός της σχηματοποίησης στο χώρο μέσω της μορφής του ναού της αρμονικής τάξης του κόσμου, πραγματοποιήθηκε μεγαλόπρεπα στην εκκλησία του Αγ. Ανδρέα. Αυτό ήταν το τελευταίο αρχιτεκτονικό έργο του και αποτυπώνει τις θεωρητικές του ιδέες με τέλεια καλλιτεχνική διαύγεια''».
Εθνικός (αθλητικός σύλλογος)
Το συνθετικό Εθνικός περιλαμβάνεται στην επίσημη ονομασία των ακόλουθων αθλητικών συλλόγων:
Χαϊρενιάτς
Το Χαϊρενιάτς (αρμενικά: Հայրենյաց, έως το 1946 γνωστό ως Σανγκιαρλού ) είναι αγροτική κοινότητα του μαρζ του Σιράκ, στην Αρμενία. Το 2008, αριθμούσε 830 κατοίκους.
Παραπομπές
Κατηγορία:Αγροτικές κοινότητες του Σιράκ
Λίμνη Βουθρωτού
Η λίμνη του Βουθρωτού (αλβανικά: Liqeni i Butrintit) είναι αλμυρή λιμνοθάλασσα που βρίσκεται νότια των Αγίων Σαράντα της Αλβανίας και συνδέεται με το Ιόνιο Πέλαγος. Είναι περιτριγυρισμένη από πυκνούς δασωμένους λόφους, βραχώδεις ακτές και τροφοδοτείται από αλμυρό και γλυκό νερό. Η λίμνη έχει μήκος 7,1 χλμ. και πλάτος 3,3 χλμ., με επιφάνεια 16 τ.χλμ. Το μέγιστο βάθος της λίμνης είναι 24,4 μ. Στα νότια, το κανάλι Βιβάρι συνδέει τη λιμνοθάλασσα με τη θάλασσα.
Το Βουθρωτό είναι ιδιαίτερα γνωστό για την ποικιλομορφία της χλωρίδας και της πανίδας. Το νότιο τμήμα της λίμνης βρίσκεται εντός των ορίων του Εθνικού Πάρκου Βουθρωτού και έχει αναγνωριστεί ως υγρότοπος διεθνούς σημασίας με χαρακτηρισμό βάσει της Σύμβασης Ραμσάρ. Η λίμνη έχει επίσης αναγνωριστεί ως σημαντική ζώνη πτηνών και φυτών, επειδή υποστηρίζει σημαντικό αριθμό ειδών πουλιών και φυτών.
Δείτε επίσης
Κατηγορία:Λίμνες της Αλβανίας Κατηγορία:Αξιοθέατα στη Βόρεια Ήπειρο
Λέσκοβατς
Εξωτερικοί σύνδεσμοι
Κατηγορία:Πόλεις της Σερβίας
Βαλκανικοί Αγώνες Στίβου 2014
Οι Βαλκανικοί Αγώνες Στίβου 2014 έγιναν στο στάδιο «Nikolae Dobrin» στο Πιτέστι της Ρουμανίας στις 26 και 27 Ιουλίου. Νικήτρια στη βαθμολογία αναδείχθηκε η Ρουμανία τόσο στους άνδρες όσο και στις γυναίκες. Καλύτεροι αθλητές των αγώνων σύμφωνα με τις επιδόσεις τους αναδείχθηκαν δύο Ρουμάνοι, ο Μαριάν Οπρέα (τριπλούν) και η Αλίνα Ροτάρου (μήκος).
Λεπτομέρειες
Στους αγώνες μετείχαν αθλητές και αθλήτριες από 14 χώρες καθώς για πρώτη φορά έλαβαν μέρος αθλητές από τρεις νέες χώρες που εντάχθηκαν στην Βαλκανική Αθλητική Συνομοσπονδία (ABAF): Κύπρο, Γεωργία και Σλοβενία. Δεν μετείχε η Αρμενία. Στο αγωνιστικό πρόγραμμα υπήρξαν δύο αλλαγές: επανήλθαν τα σύνθετα (δέκαθλο - έπταθλο) αλλά αφαιρέθηκαν τα 3.000μ ανδρών-γυναικών. Έτσι τα συνολικά αγωνίσματα παρέμειναν είκοσι.
Καλύτεροι αθλητές
Με στόχο την προσέλκυση υψηλότερου επιπέδου αθλητών και την επίτευξη καλύτερων επιδόσεων προβλέπονταν επαμειβόμενα τρόπαια συνολικής αξίας 20.000 ευρώ για τους δέκα πρώτους αθλητές και τις δέκα πρώτες αθλήτριες, σύμφωνα με την διεθνή αξιολόγηση επιδόσεων της IAAF. Την πρώτη θέση κατέκτησαν ο Μαριάν Οπρέα με 1.130 πόντους (16,77 στο τριπλούν) και η Αλίνα Ροτάρου με 1.143 πόντους (6,72 στο μήκος) που πήραν πριμ 2.400 ευρώ ο καθένας.
1. 20px  Αλίνα Ροτάρου (μήκος): 1.143 πόντοι. 2. 20px Σύλβια Ντανέκοβα (3.000μ στιπλ): 1.135 πόντοι. 3. 20px Αντρέεα Ογκραζεάνου (100μ): 1.134 πόντοι.
Σαμσί Αντάντ Ε΄
Ο Σαμσί Αντάντ Ε' υπήρξε βασιλιάς της Ασσυρίας (824 π.Χ. - 811 π.Χ.) γιος και διάδοχος του βασιλιά της Ασσυρίας Σαλμανασέρ Γ'. Κατά τη διάρκεια της βασιλείας του ξεκίνησε νέα παρακμή με εμφύλιους πολέμους αφού δέχθηκε εσωτερική επανάσταση από τον αδελφό του Ασσούρ ντάνιν παλ (826 - 820 π.Χ.). Ο Ασσούρ ντάνιν παλ κατάφερε να κερδίσει την υποστήριξη 27 πόλεων ανάμεσα τους και την πρωτεύουσα Νινευή, το 814 κέρδισε τον Βαβυλώνιο βασιλιά Μαρντούκ μπαλασού ικμπί και Αραμαϊκά φύλα εγκαταστάθηκαν στη Βαβυλώνα. Τον διαδέχθηκε ο μεγαλύτερος γιος του Αντάντ Νιραρί Γ΄ ενώ στην συνέχεια βασίλευσαν όλοι οι υπόλοιποι.
Βαλκανικοί Αγώνες Στίβου 2014
Βαλκανικά πρωταθλήματα 2014
Εκτός από τους Βαλκανικούς Αγώνες Ανδρών-Γυναικών, το 2014 διεξήχθησαν επίσης τα ακόλουθα βαλκανικά πρωταθλήματα:
Σαμσί Αντάντ Ε΄
Πηγές
Κατηγορία:Βασιλείς της Ασσυρίας
Βαλκανικοί Αγώνες Στίβου 2014
Ανδρών
* Διεξήχθησαν ξεχωριστά πρωταθλήματα.
** Στην ομαδική βαθμολογία συνυπολογίστηκαν τα αποτελέσματα των 10χλμ νέων ανδρών και 10χλμ εφήβων. Η Ρουμανία ήταν πρώτη στη συνολική βαθμολογία του βάδην με 42β.
Γυναικών
** Στην ομαδική βαθμολογία συνυπολογίστηκαν τα αποτελέσματα των 10χλμ νέων γυναικών και 5χλμ νεανίδων. Η Ρουμανία ήταν πρώτη στη συνολική βαθμολογία του βάδην με 42β.
All Nippon Airways
Η All Nippon Airways Co., Ltd. (ANA) (全 日本 空 輸 株式会社, Zen Nippon Kūyu Kabushiki gaisha, TYO: 9202), επίσης γνωστή ως Zennikkū (全日空), είναι η μεγαλύτερη αεροπορική εταιρεία στην Ιαπωνία στα έσοδα και στους αριθμούς επιβατών. Η έδρα της βρίσκεται στο κέντρο της πόλης Σιοντόμε στην περιοχή Σιοντόμε του ειδικού τμήματος Μινάτο του Τόκιο. Λειτουργεί υπηρεσίες τόσο σε εγχώριους όσο και σε διεθνείς προορισμούς και είχε περισσότερους από 20.000 υπαλλήλους από τον Μάρτιο του 2016. Τον Μάιο του 2010, η συνολική κίνηση επιβατών της ANA αυξήθηκε από έτος ανά έτος κατά 7,8% και οι διεθνείς υπηρεσίες της αυξήθηκαν κατά 22% σε 2,07 εκατομμύρια επιβάτες τους πρώτους πέντε μήνες του 2010.
Εκτός από τις κύριες υπηρεσίες της, η ANA ελέγχει αρκετές θυγατρικές εταιρείες επιβατικών μεταφορών, συμπεριλαμβανομένων των περιφερειακών αεροπορικών εταιρειών της, ANA Wings, Air Nippon, Air Do (αεροπορική εταιρεία χαμηλού κόστους που έχει προγραμματίσει υπηρεσία μεταξύ Τόκιο και πόλεων στο Χοκάιντο) και Allex Cargo (ANA Cargo - το τμήμα εμπορευματικών μεταφορών που διαχειρίζεται η Air Japan). Η ANA είναι επίσης ο μεγαλύτερος μέτοχος της Peach, μια κοινοπραξία με το First Eastern Investment Group της εταιρίας Hong Kong. Τον Οκτώβριο του 1999, η αεροπορική εταιρεία έγινε μέλος της Star Alliance. Στις 29 Μαρτίου 2013, η ANA ονομάστηκε αεροπορική εταιρεία 5 αστέρων από τη Skytrax. Στις 27 Απριλίου 2018, η ANA ανακοίνωσε την ANA Business Jet Co., Ltd., μια κοινοπραξία με τη Sojitz για την προσφορά ιδιωτικών πτήσεων.
Προορισμοί
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:ANADestinations.svg|αριστερά|μικρογραφία|200x200εσ|Χώρες με προορισμούς της All Nippon Airways (συμπεριλαμβανομένων εποχιακών και μελλοντικών προορισμών).{{legend|#204a87|Japan}}{{legend|#729fcf|Χώρες που υπηρετούνται}}{{legend|grey|Έχει σταματήσει}} Η ANA διαθέτει ένα εκτεταμένο δίκτυο εσωτερικών δρομολογίων που καλύπτει ολόκληρη την Ιαπωνία, από το Χοκάιντο στον βορά έως την Οκινάουα στον νότο. Το διεθνές δίκτυο δρομολογίων της ANA εκτείνεται μέσω της Κίνας, της Κορέας, της Ινδίας, της Νοτιοανατολικής Ασίας, του Καναδά, των Ηνωμένων Πολιτειών, του Μεξικό, της Αυστραλίας και της Δυτικής Ευρώπης. Ο βασικός διεθνής κόμβος του είναι το Διεθνές Αεροδρόμιο Ναρίτα, όπου μοιράζεται τη Νότια Πτέρυγα του τερματικού 1 με τους συνεργάτες της Star Alliance.
Το διεθνές δίκτυο της ANA επικεντρώνεται επί του παρόντος σε επιχειρηματικούς προορισμούς. Τα μόνα εναπομείναντα δρομολόγια «για διασκέδαση» είναι τα δρομολόγια από Χανέντα και Ναρίτα προς τη Χονολουλού. προηγούμενες τέτοιες διαδρομές, όπως Ναρίτα-Γκουάμ, Κάνσαϊ-Χονολουλού και Ναγκόγια-Χονολουλού έχουν ακυρωθεί, αν και η ANA σκοπεύει να επεκτείνει τις ψυχαγωγικές της υπηρεσίες στο μέλλον μέσω της θυγατρικής χαμηλού κόστους εταιρίας Peach Aviation.
Υπηρεσίες
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:ANA_Inspiration_of_Japan_-_First_Square.jpg|μικρογραφία|ANA "Inspiration of Japan" 777-300ER first class Πρώτα παρουσιασμένη το 2009, τα χαρακτηριστικά της καμπίνας «Inspiration of Japan» (Έμπνευση της Ιαπωνίας) περιλαμβάνουν καθίσματα buisness class που μετατρέπονται πλήρως σε κρεβάτι, σχεδόν περίφρακτα καθίσματα σουίτας first class, σταθερά καθίσματα και στα δύο οικονομικά τμήματα, ένα νέο σύστημα ψυχαγωγίας AVOD (βασίζεται στο σύστημα eX2 IFE της Panasonic Avionics Corporation με συνδεσιμότητα iPod, αγορές και παραγγελία φαγητού, αλλά και κονσόλες οθόνης αφής), καθώς και βελτιώσεις στην υπηρεσία πτήσης. Η ANA θα παρουσιάσει επίσης μια νέα αίθουσα αναμονής (η οποία άνοιξε στις 20 Φεβρουαρίου 2010, υποτίθεται ότι συμπίπτει με την εισαγωγή νέων εσωτερικών αεροσκαφών αλλά καθυστέρησε) και το κόνσεπτ ελέγχου εισιτηρίου (αργότερα το φθινόπωρο του 2010) στη Ναρίτα για επιβάτες first class και τα μέλη της Διαμαντένιας Υπηρεσίας του ANA Mileage Club.
Παραπομπές
Κατηγορία:Μεταφορές στην Ιαπωνία Κατηγορία:Αεροπορικές εταιρείες
Αόστα
Η Αόστα (ιταλικά: Aosta, γαλλικά: Aoste), μερικές φορές αναφερόμενη στα ελληνικά και ως "Αόστη", είναι πόλη της Ιταλίας στις Ιταλικές Άλπεις στην περιφέρεια κοιλάδα της Αόστα, 110 χιλιόμετρα βόρεια-βορειοδυτικά του Τορίνο. Κοντά στην πόλη βρίσκεται η είσοδος της σήραγγας του Λευκού όρους (Mont Blanc).
Ιστορία
Η Αόστα ιδρύθηκε στους ιστορικούς χρόνους, αργότερα πέρασε στη Λιγουρία και το 25 π.Χ. έγινε πόλη της ρωμαϊκής αποικίας της Praetoria Augusta. Μετά το 11 π.Χ. η Αόστα έγινε πρωτεύουσα των Γκρίζων Άλπεων (Alpes Graies), επαρχίας της Ρωμαϊκής Αυτοκρατορίας.
Το 10ο αιώνα η Αόστα έγινε μέρος του Βασιλείου της Βουργουνδίας. Μετά την πτώση της τελευταίας στο 1032 πέρασε στα εδάφη του Οίκου της Σαβοΐας. Μετά τη δημιουργία της κομητείας της Σαβοΐας, με πρωτεύουσα το Σαμπερί (Chambéry), η Αόστα ακολούθησε την ιστορία της κομητείας, μετέπειτα πέρασε στο Βασίλειο της Σαρδηνίας και τέλος, σήμερα, στην ενιαία Ιταλία.
Όταν ανήκε ακόμα στον Οίκο της Σαβοΐας στην Αόστα είχε χορηγηθεί ένα ειδικό καθεστώς που διατηρείται και μετά το 1948, όταν ανακηρύχθηκε η σύγχρονη Ιταλική Δημοκρατία.
Αξιοθέατα
Τα κύρια μνημεία της πόλης είναι:
Εξωτερικοί σύνδεσμοι
Κατηγορία:Δήμοι της Κοιλάδας της Αόστα Κατηγορία:Πόλεις της Κοιλάδας της Αόστα Κατηγορία:Ρωμαϊκές πόλεις
Νικόλαος Βγενόπουλος
Βιογραφία
Σπούδασε Καρδιολογία στο Πανεπιστήμιο των Αθηνών και αναγορεύτηκε διδάκτορας της Ιατρικής Σχολής σε ηλικία 35 ετών. Συνετέλεσε στην ίδρυση της Ένωσης Νέων Ιατρών και εξελέγη γενικός γραμματέας και αντιπρόεδρος του Ιατρικού Συλλόγου Αθηνών. Κατά την επταετία ήταν μέλος του ΠΑΚ Ελλάδος. Το Νοέμβριο του 1970 συνελήφθη από την ΕΣΑ και υποβλήθηκε σε βασανιστήρια, κρατήθηκε στην απομόνωση και αργότερα καταδικάστηκε από έκτακτο στρατοδικείο σε φυλάκιση 2,5 ετών. Συνέχισε τη δράση του και κατά την εξέγερση του Πολυτεχνείου. Ιδρυτικό μέλος του ΠΑΣΟΚ είχε υπογράψει τη διακήρυξη της 3η Σεπτέμβρη 1974 με την οποία ιδρύθηκε. Εξελέγη με το ΠΑΣΟΚ βουλευτής Αχαΐας στις εκλογές του 1974 όπου πήρε 9.598 ψήφους (πρώτος στο νομό). Επανεξελέγη βουλευτής στις εκλογές του 1977.
Στις ευρωεκλογές του 1981 εξελέγη ευρωβουλευτής με το ΠΑΣΟΚ και επανεξελέγη το 1984. Πέθανε από καρδιακό έμφραγμα το Δεκέμβριο του 1985, όντας εν ενεργεία ευρωβουλευτής και κηδεύτηκε από το Πρώτο Νεκροταφείο. Τον Ιανουάριο του 1986 αντικαταστάθηκε από τον Νίκο Παπακυριαζή.
Πηγές
Κατηγορία:Βουλευτές Αχαΐας Κατηγορία:Βουλευτές εκλεγμένοι με το ΠΑΣΟΚ Κατηγορία:Ευρωβουλευτές εκλεγμένοι με το ΠΑΣΟΚ Κατηγορία:Μέλη του Πανελλήνιου Απελευθερωτικού Κινήματος Κατηγορία:Ευρωβουλευτές της Ελλάδας εκλεγμένοι την περίοδο 1984-1989
Ριάνα
Πρώτα χρόνια
Γεννήθηκε στις 20 Φεβρουαρίου 1988 στον Άγιο Μιχαήλ των Μπαρμπάντος. Η μητέρα της, Μόνικα Μπρέθγουαϊτ είναι συνταξιούχος λογίστρια αφρικανικής καταγωγής, ενώ ο πατέρας της, Ρόναλντ Φέντυ, είναι επόπτης σε αποθήκες των Μπαρμπάντος και έχει ιρλανδική καταγωγή. Έχει δύο βιολογικούς αδερφούς, τον Ρόρεϊ και τον Ρατζάντ καθώς επίσης και τρία ετεροθαλή αδέλφια από την πλευρά του πατέρα της, που λέγονται Κάντυ, Σαμάνθα και Τζέιμι.
Μεγάλωσε στο Μπρίτζνταουν και πέρασε πολύ δύσκολα παιδικά χρόνια, αφού όλη η οικογένεια ζούσε σε ένα σπίτι τεσσάρων δωματίων και η ίδια αναγκαζόταν να βοηθάει τον πατέρα της πουλώντας ρούχα σε ένα στασίδι του δρόμου, προκειμένου να καλύψουν τις βασικές τους ανάγκες. Οι γονείς της χώρισαν όταν εκείνη ήταν 14 ετών, λόγω του εθισμού του πατέρα της στο αλκοόλ. Όσον αφορά τη μουσική, η Ριάννα ξεκίνησε να τραγουδάει σε ηλικία επτά ετών, με ιδιαίτερη αγάπη στη ρέγκε μουσική, ενώ και στο σχολείο της, συμμετείχε σε ότι είχε να κάνει με τη μουσική.
Φιλανθρωπίες
Το 2006, ίδρυσε το ίδρυμα "Πιστεύω" για να βοηθήσει παιδιά με νοητικά προβλήματα. Το 2007, αντιπροσώπευσε μαζί με άλλους καλλιτέχνες μια διαφορετική παγκόσμια φιλανθρωπία για την καταπολέμηση του AIDS και σχεδίασαν ρούχα σε συνεργασία με την εταιρία ενδυμάτων H&M και συγκεκριμένα τη γραμμή Fashion Against AIDS. Το 2008, έκανε συναυλίες και τα έσοδα τα έδωσε μέσω του ιδρύματος της "Πιστεύω" για την παροχή  ιατρικών εφοδίων, σχολικά είδη και παιχνίδια για τα παιδιά που έχουν ανάγκη. Τον Ιανουάριο του 2010 οργάνωσε την εκστρατεία "Ελπίδα για την Αϊτή τώρα" ενώ στις 12 Φεβρουαρίου 2012, έκανε μια επίδειξη στο  House of Blues στο Λος Άντζελες για να συγκεντρωθούν χρήματα για το Παιδικό Ορθοπαιδικό Κέντρο και το σήμα Taper-Johnny Mercer Καλλιτέχνες Πρόγραμμα στο Νοσοκομείο Παίδων του Λος Άντζελες. Τον Νοέμβριο του 2012, η Rihanna έδωσε 100.000 δολάρια στην τράπεζα τροφίμων ύστερα από τον τυφώνα Sandy ενώ την ίδια χρονιά δώρισε 1.750.000 δολάρια στο Νοσοκομείο "Βασίλισσα Ελισάβετ" στον τόπο που μεγάλωσε η ίδια η Rihanna, δηλαδή το Bridgetown των Μπαρμπάντος. Το 2013 υποσχέθηκε να δώσει στη UNICEF 61.000 δολάρια προκειμένου να βοηθήσει τους άστεγους ύστερα από σεισμό, στις Φιλιππίνες και τα έδωσε. Στις 3 Ιανουαρίου 2014 πήρε μέρος στην εκστρατεία  MAC Viva Glam, η οποία ωφελεί τις γυναίκες, τους άνδρες και παιδιά που ζουν με τον ιό HIV / AIDS.
Προσωπική ζωή
Το 2007, ξεκίνησε τη σχέση της με τον Αμερικανό τραγουδιστή Chris Brown. Μετά τον χωρισμό τους (Φεβρουάριος 2009), εκείνος κατηγορήθηκε για επίθεση κάνοντας εγκληματικές απειλές ενώ σύμφωνα με το Αστυνομικό Τμήμα του Λος Άντζελες είχε ασκήσει βία πάνω της. Αργότερα διέρρευσαν από το ίδιο αστυνομικό τμήμα και άλλες φωτογραφίες της Rihanna σε άσχημη σωματική και ψυχολογική κατάσταση λόγω της βίας που υπέστη ξανά από τον Brown. Τον Ιούνιο του 2009, ο Brown κρίθηκε ένοχος σε επίθεση κακουργήματος και έλαβε ποινή πέντε ετών δοκιμασίας αλλά και διαταγή ασφαλιστικών μέτρων από την Rihanna.
Το 2020, ξεκίνησε τη σχέση της με τον Αμερικανό ράπερ ASAP Rocky, η οποία επιβεβαιώθηκε από εκείνον τον Μάιο του 2021. Στις 13 Μαΐου 2022, η Rihanna γέννησε το πρώτο της παιδί με τον ASAP Rocky, έναν γιο. Στις 12 Φεβρουαρίου 2023, με την εμφάνιση της στο ημιχρόνου του Superbowl, ανακοίνωσε την εγκυμοσύνη της στο δεύτερο παιδί τους.
Εξωτερικοί σύνδεσμοι
Κατηγορία:Τραγουδιστές Κατηγορία:Νικητές World Music Awards Κατηγορία:Βραβευμένοι με Γκράμι
Μοχάμεντ Γιουνούς
Ο Μοχάμεντ Γιουνούς (μπενγκάλι: মুহাম্মদ ইউনুস) είναι οικονομολόγος και τραπεζίτης από το Μπανγκλαντές, καθώς και κάτοχος του βραβείου Νόμπελ Ειρήνης το 2006 «για τη δημιουργία οικονομικών και κοινωνικών ευκαιριών για τους φτωχούς, και ιδίως για τις γυναίκες, μέσω της καινοτόμου εργασίας τους στη χορήγηση μικρών δανείων και εγγυήσεων». Επίσης ανέπτυξε τις έννοιες της μικροπίστωσης και της μικροχρηματοδότησης.
Βιογραφία
Ο Μοχάμεντ Γιουνούς γεννήθηκε στις 28 Ιουνίου 1940 στο Τσιταγκόνγκ της Βεγγάλης του Μπανγκλαντές. Ήταν το τρίτο από εννέα παιδιά της οικογένειάς του. Ο πατέρας του, Χάζι Ντούλα Μία Σουνταγκάρ, ήταν κοσμηματοπώλης. Σπούδασε οικονομικά στο Πανεπιστήμιο της Ντάκα μεταξύ 1957 και 1961, ενώ αργότερα πήρε το διδακτορικό του από το Πανεπιστήμιο Βάντερμπιλτ των ΗΠΑ. Κατά τη δεκαετία το 1970, ο Γιουνούς ασχολήθηκε με την καταπολέμηση της φτώχειας και της πείνας στη χώρα του, ενώ συμμετείχε και στην καταπολέμηση της πείνας το 1974. Το 1976, κατά την επίσκεψή του στο χωριό Τζόμπρα, ο Γιουνούς ανακάλυψε πως πολύ μικρά δάνεια μπορούσαν να επιφέρουν σημαντική βελτίωση στη ζωή ενός φτωχού ατόμου. Αυτό έκανε τον Μοχάμεντ Γιουνούς να ανοίξει την Γκράμιν Μπανκ το 1983. Ο Μοχάμεντ Γιουνούς και η τράπεζά του μοιράστηκαν το Βραβείο Νόμπελ Ειρήνης το 2006.
Πευκέστας
Αρχικές αναφορές
Αναφέρεται αρχικά ως κυβερνήτης τριήρους επί του ποταμού Υδάσπη. Πριν από αυτή την αναφορά, δεν υπάρχει κάποιο σημαντικό στοιχείο για αυτόν, πέρα από το ότι πρέπει να είχε διακριθεί για τις πολεμικές του αρετές, καθώς ήταν το πρόσωπο το οποίο ο Αλέξανδρος επέλεξε να τον συνοδεύει στη μάχη, με την -ιερή- ασπίδα που είχε αποκτηθεί από τον ναό της Αθηνάς στη Τροία.
Σώζοντας τον Αλέξανδρο
Στον ρόλο αυτό, ήταν επίσης δίπλα στον Αλέξανδρο κατά την επίθεση φρουρίου το 325 π.Χ. της Ινδικής φυλής των Μαλλών(Μαλάβα - Malava), κατά την οποία ο Αλέξανδρος βρέθηκε κάποια στιγμή να έχει πηδήξει από τις επάλξεις μέσα στο αντίπαλο φρούριο μόνος του έναντι πλήθους αμυνομένων. Όλοι οι αρχαίοι συγγραφείς συμφωνούν πως η συμβολή του Πευκέστα ήταν ιδιαίτερα σημαντική ώστε να σωθεί η ζωή του Αλέξανδρου σε αυτή την περίπτωση -ο οποίος τραυματίστηκε σοβαρά-, ενώ διαφέρουν ως προς την εξέλιξη των περιστάσεων και τα επιπλέον πρόσωπα που παρενέβησαν.
Για τις υπηρεσίες του σε αυτή τη περίσταση, ο Πευκέστας τιμήθηκε με κάθε δυνατή τιμή από τον Αλέξανδρο, ο οποίος τον έκανε πλέον και επίσημα έναν από τους σωματοφύλακες του, ρόλο που εποφθαλμιούσαν πολλοί Μακεδόνες αξιωματικοί των Εταίρων. Κατά την επιστροφή του Αλέξανδρου στην Περσέπολη, απένειμε στον Πευκέστα την σημαντική σατραπεία της επαρχίας της Περσίας, καθώς και επιλέχθηκε ως ο πρώτος που του απονεμήθηκε χρυσό στέμμα, όπως σε όλους τους υπόλοιπους στρατιώτες που είχαν διακριθεί για τις υπηρεσίες τους.
Σατράπης της επαρχίας της Περσίας
Κατά την ανάληψη των καθηκόντων του στην επαρχία που του απονεμήθηκε, κέρδισε την εκτίμηση των Περσών της περιοχής όπως και του Αλέξανδρου, υιοθετώντας την Περσική ένδυση και έθιμα.
Την άνοιξη του 323 π.Χ., μαζί με την συνοδεία 20.000 Περσών μετέβη στη Βαβυλώνα για να δει τον Αλέξανδρο, και αναφέρεται ως ένας από αυτούς που βρίσκονταν κοντά στον Αλέξανδρο, κατά τις δύο εβδομάδες όπου αυτός ήταν κλινήρης και ετοιμοθάνατος. Μετά τον θάνατο του Αλέξανδρου, δεν εμφανίζεται να παίρνει μέρος στις διαβουλεύσεις που ακολούθησαν, αλλά διατήρησε την επαρχία του τόσο κατά την Συμφωνία της Βαβυλώνας το 323 π.Χ., όσο και στην Συμφωνία του Τριπαράδεισου το 321 π.Χ..
Κατόπιν, όλη του η προσοχή και προσπάθεια φαίνεται πως επικεντρώθηκε στο να ισχυροποιήσει την θέση του και να επεκτείνει την δύναμη και επιρροή του όσο το δυνατό περισσότερο. Όταν ξεκίνησαν οι πόλεμοι των διαδόχων και έπρεπε να διαλέξει μια από τις αντιμαχόμενες πλευρές μεταξύ του Αντίγονου του Μονόφθαλμου και του Ευμένη του Καρδιανού(317 π.Χ.), υπήρξε κοινή συμφωνία όλων να παραμείνει ουδέτερος και να του δοθεί η αρχηγία των στρατιωτικών δυνάμεων που υπήρχαν στις περιοχές ανατολικά του Τίγρη ποταμού, και με δυσκολία μπορούσε κάποιος να τον επηρεάσει άμεσα ως προς την διάθεση του δυνάμεων του για την έκβαση του πολέμου. Ο Ευμένης όμως, με την έξυπνη διαχείριση και τεχνάσματα του, κατάφερε και προσέλκυσε τον Πευκέστα, και κατάφερε να τον κάνει να συμμαχήσει μαζί του στις δύο εκστρατείες που ακολούθησαν έναντι του Αντίγονου. Ο Πευκέστας ήταν ικανοποιημένος και η περηφάνια του καλυμμένη, με τις τιμές που του αποδίδονταν ως ο κυβερνήτης της επαρχίας όπου μεγάλος αριθμός στρατών ήταν συγκεντρωμένοι σε μια κλίμακα που θύμιζε αυτή του Αλεξάνδρου, ο Ευμένης όμως ήταν αυτός που έλεγχε από το παρασκήνιο όλες τις πτυχές του πολέμου και των επιχειρήσεων.
Πόλεμοι των Διαδόχων
Κατά την μάχη της Γαβιηνής τον Ιανουάριο του 316 π.Χ., η οποία έληξε με την ήττα του Ευμένη, και την παράδοση του από τους Αργυράσπιδες στον Αντίγονο, εμφανίζεται να έχει υπάρξει απειθαρχία και κακοδιαχείριση από τον Πευκέστα, όπου σύμφωνα με μια μαρτυρία, ο ίδιος ήταν ένας από αυτούς που οργάνωσαν την παράδοση αυτή. Η συμπεριφορά του κατά την διάρκεια αυτών των εκστρατειών έδειξε πως ήθελε και τη δυνατότητα να διοικεί μόνος του, και να ακολουθεί, με μέτρο, την κρίση των άλλων. Ο εγωκεντρικός και φιλόδοξος του χαρακτήρας, εκτιμήθηκε και διαχειρίστηκε κατάλληλα από τον Αντίγονο, ο οποίος βρήκε χρήσιμο να τον χρησιμοποιεί, και ενώ του πήρε την σατραπεία, και ουσιαστικά τον είχε ως εικονικό αιχμάλωτο, τον εξύψωνε με ψευδείς ελπίδες και απατηλές υποσχέσεις, οι οποίες φυσικά ποτέ δεν εκπληρώθηκαν.
Παραπομπές
Κατηγορία:Πόλεμοι των Διαδόχων Κατηγορία:Ελληνιστική περίοδος Κατηγορία:Αρχαίοι Μακεδόνες Κατηγορία:Τριήραρχοι του στόλου του Νεάρχου
Χορόμ
Το Χορόμ (αρμενικά: Հոռոմ) είναι αγροτική κοινότητα του μαρζ του Σιράκ, στην Αρμενία. Το 2008, αριθμούσε 2,468 κατοίκους.
Παραπομπές
Κατηγορία:Αγροτικές κοινότητες του Σιράκ
Ουράνιο
Το ουράνιο είναι χημικό στοιχείο στη σειρά των ακτινίδων, με ατομικό αριθμό 92 και ατομικό βάρος 238,02891 g/mol. Έχει θερμοκρασία τήξης 1405.3 K (1132,2 C°). Το ουράνιο είναι βαρύ, αργυρόλευκο, τοξικό, με μεταλλική λάμψη. Είναι ραδιενεργό και αναφλέγεται εύκολα σε λεπτό διαμερισμό. Το ισότοπό του 235U χρησιμοποιείται ως καύσιμο σε πυρηνικούς αντιδραστήρες και ως σχάσιμο υλικό σε πυρηνικά όπλα. Το απεμπλουτισμένο ουράνιο χρησιμοποιείται σε εμπρηστικά βλήματα. Το ουράνιο βρίσκεται συνήθως σε μικρές ποσότητες στα πετρώματα, στο χώμα, στο νερό, και σε ίχνη στα φυτά και στα ζώα (συμπεριλαμβανομένου και του ανθρώπου).
Ιστορικό και ονομασία
Το ουράνιο ανακαλύφθηκε από τον Γερμανό χημικό Μάρτιν Χάινριχ Κλάπροτ το 1789 στο ορυκτό πισσουρανίτη. Συγκεκριμένα, ο Κλάπροτ πέτυχε την καθίζηση μιας κίτρινης ουσίας (μάλλον διουρανικού νατρίου) διαλύοντας τον πισσουρανίτη σε νιτρικό οξύ και μετά εξουδετερώνοντας το διάλυμα με υδροξείδιο του νατρίου. Συμπέρανε ότι η κίτρινη ουσία ήταν το οξείδιο ενός άγνωστου ακόμα στοιχείου της ύλης και τη θέρμανε με κάρβουνο παρασκευάζοντας έτσι μια μαύρη σκόνη που πίστεψε πως ήταν το νέο στοιχείο (στην πραγματικότητα ήταν ένα οξείδιο του ουρανίου). Ονόμασε το νέο στοιχείο «ουράνιο» εμπνευσμένος από την ανακάλυψη του πλανήτη Uranus οκτώ χρόνια νωρίτερα από τον Χερσελ.
Η απομόνωση επιτεύχθηκε το 1841 από τον Peligot, ο οποίος πέτυχε να αναγάγει το ουράνιο από το άνυδρο χλωρίδιό του χρησιμοποιώντας κάλιο.
Προέλευση
Απαντάται ως συστατικό πετρωμάτων, ανευρίσκεται στο νερό θαλασσών και λιμνών και σε ίχνη στους ζωντανούς οργανισμούς. Κυριότερα ορυκτά του είναι ο πισσουρανίτης (UO2), ο ωτουνίτης (Ca(UO2)2(PO4)2 . 10H2O) και ο καρνοτίτης (K2(UO2)2(VO4)2.1-3H2O).
Φυσικές και χημικές ιδιότητες
Είναι βαρύ, αργυρόλευκο μέταλλο με ισχυρή λάμψη και ελάχιστα λιγότερο σκληρό από το χάλυβα. Σε λεπτό διαμερισμό αυταναφλέγεται στον αέρα, δημιουργώντας κινδύνους πυρκαγιάς. Η ιδιότητά του αυτή το κάνει κατάλληλο για χρήση σε εμπρηστικές βόμβες. Σε θερμοκρασία δωματίου επικαλύπτεται από λεπτότατο στρώμα οξειδίου του, το οποίο το προστατεύει από περαιτέρω οξείδωσή του. Προσβάλλεται από το νερό μόνον όταν είναι σε πολύ λεπτό διαμερισμό. Τα οξέα προσβάλλουν, επίσης, το ουράνιο, όχι όμως και τα καυστικά αλκάλια. right|thumb|250px
Χρήσεις
Χρησιμοποιείται δευτερευόντως στην κατασκευή ειδικών τύπων γυαλιού. Κύρια χρήση του είναι η ελεγχόμενη διάσπασή του 235U σε εργοστάσια παραγωγής ενέργειας (γι' αυτό και αποκαλείται "καύσιμο", χωρίς, φυσικά, να καίγεται) σε ειδικές εγκαταστάσεις, τους πυρηνικούς αντιδραστήρες. Σε μη ελεγχόμενη διάσπαση (ελεύθερη διάσπαση) απελευθερώνει πολύ μεγάλα ποσά ενέργειας σε πολύ μικρό χρόνο και χρησιμοποιήθηκε στην κατασκευή της ατομικής βόμβας ουρανίου. Χρησιμοποιείται, επίσης, σε λεπτό διαμερισμό και αφού έχουν αφαιρεθεί τα πυρηνικής σημασίας ισότοπά του, στην κατασκευή εμπρηστικών βομβών. Η αφαίρεση των ισοτόπων δεν κάνει τις συνέπειες αυτών των βομβών λιγότερο σημαντικές για το περιβάλλον, αφού όλες οι μορφές ουρανίου είναι ραδιενεργές.
Εξωτερικοί σύνδεσμοι
Κατηγορία:Καύσιμα
Α.Ο. Διαγόρας Αγίας Παρασκευής
Ο '''Α.Ο. Διαγόρας Αγίας Παρασκευής''' είναι αθλητικό σωματείο στην Αγία Παρασκευή της Λέσβου στην Ελλάδα. Χρώματα του συλλόγου είναι το κυανό και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Γήπεδο Αγίας Παρασκευής.
Ιστορία
Ο Αθλητικός Όμιλος Αγίας Παρασκευής Λέσβου «ο Διαγόρας» ιδρύθηκε το 1969. Η πρώτη επιτυχία της ποδοσφαιρικής ομάδας ήλθε την περίοδο 1984–85, όταν κατέκτησε το πρωτάθλημα της ΕΠΣ Λέσβου. Την επόμενη περίοδο, 1985–86, η ομάδα μετείχε για πρώτη φορά στην ιστορία της στο πρωτάθλημα της Δ΄ Εθνικής κατηγορίας, τερματίζοντας στη 18η θέση του βαθμολογικού πίνακα του 1ου ομίλου με 9 βαθμούς, οπότε και υποβιβάστηκε στα τοπικά πρωταθλήματα.
Την περίοδο 2006–07, η ομάδα κατέκτησε για δεύτερη φορά το πρωτάθλημα της ΕΠΣ Λέσβου. Την αμέσως επόμενη περίοδο κατέκτησε το πρώτο της κύπελλο στην ΕΠΣ Λέσβου, ενώ την ίδια περίοδο, 2007–08, αγωνίστηκε ξανά στο πρωτάθλημα της Δ΄ Εθνικής κατηγορίας, καταλαμβάνοντας τη 12η θέση του 8ου ομίλου με 25 βαθμούς, με αποτέλεσμα τον υποβιβασμό στις τοπικές κατηγορίες. Την περίοδο 2008–09 η ομάδα έλαβε για τρίτη φορά τον τίτλο της πρωταθλήτριας στην ΕΠΣ Λέσβου. Την επόμενη περίοδο, 2009–10, μετείχε για τρίτη φορά στο πρωτάθλημα της Δ΄ Εθνικής, τερματίζοντας στη 14η θέση του 9ου ομίλου με 27 βαθμούς, οπότε και υποβιβάστηκε στις τοπικές κατηγορίες της ΕΠΣ Λέσβου.
Την περίοδο 2016–17, η ομάδα κατέκτησε για δεύτερη φορά το κύπελλο της ΕΠΣ Λέσβου, ενώ παράλληλα κατέκτησε και το πρωτάθλημα ΕΠΣ Λέσβου για τέταρτη φορά, κερδίζοντας παράλληλα την άνοδο στη Γ΄ Εθνική κατηγορία. Στην πρώτη περίοδο στο πρωτάθλημα της Γ΄ Εθνικής ερασιτεχνικής κατηγορίας, 2017–18, η ομάδα τοποθετήθηκε στον 7ο όμιλο.
Εξωτερικοί σύνδεσμοι
Κατηγορία:Αθλητικοί σύλλογοι νήσου Λέσβου Κατηγορία:Ιδρύσεις αθλητικών συλλόγων το 1969 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1969
Προπίνιο
Το προπίνιο ή μεθυλακετυλένιο (αγγλικά: propyne) είναι οργανική χημική ένωση με μοριακό τύπο C3H4 και ημισυντακτικό τύπο CH3C≡CH. Είναι το 2ο μέλος της ομόλογης σειράς των αλκινίων, αμέσως μετά από το αιθίνιο, που είναι το απλούστερο αλκίνιο
Το χημικά καθαρό προπίνιο, στις «κανονικές συνθήκες περιβάλλοντος», δηλαδή σε θερμοκρασία 25 °C και υπό πίεση 1 atm, είναι άχρωμο αέριο, που χρησιμοποιείται ευρύτατα ως καύσιμο και ως πρόδρομη ένωση σύνθεσης άλλων οργανικών ενώσεων. Ήταν ένα συστατικό του αερίου MAPP, μαζί με το ισομερές του προπαδιένιο, που χρησιμοποιήθηκε συχνά στην οξυγονοκόλληση, γιατί αντίθετα από το αιθίνιο, το προπίνιο μπορεί να συμπιεστεί με ασφάλεια.
Ισομέρεια
Με βάση τον παραπάνω αναφερόμενο μοριακό τύπο (C3H4), έχει τα ακόλουθα δύο (2) ισομερή θέσης:
Ονοματολογία
Η ονομασία «προπίνιο» προέρχεται από την ονοματολογία κατά IUPAC. Συγκεκριμένα, το πρόθεμα «προπ-» δηλώνει την παρουσία τριών (3) ατόμων άνθρακα ανά μόριο της ένωσης, το ενδιάμεσο «-ιν-» δείχνει την παρουσία ενός (1) τριπλού δεσμού μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες, δηλαδή ότι είναι υδρογονάνθρακας.
Δομή
Δυο (2) από τα άτομα άνθρακα που περιέχει βρίσκονται σε υβριδισμό sp και συνδέονται με τριπλό δεσμό, δηλαδή ένα (1) σ και δύο (2) π. Το άλλο βρίσκεται σε sp3 υβριδισμό. Οι π-δεσμοί στο μόριο του προπινίου είναι υπεύθυνοι για τη χρήσιμη δραστικότητά του. Η περιοχή του τριπλού δεσμού χαρακτηρίζεται από (σχετικά) υψηλή ηλεκτρονιακή πυκνότητα, που επομένως είναι ευάλωτη σε επιδράσεις ηλεκτρονιόφιλων. Πολλές αντιδράσεις του προπινίου καταλύνται από διάφορα μέταλλα μετάπτωσης, που σχηματίζουν προσωρινά σύμπλοκα με τα π και π* τροχιακά του προπινίου.
Παραγωγή
Μείγμα προπίνιου - προπαδιενίου (MAPD) παράγεται ως παραπροϊόν, συχνά ανεπιθύμητο, με πυρόλυση προπανίου, από την οποία το κύριο προϊόν είναι το προπένιο, που είναι μια σημαντική πρόδρομη ένωση της χημικής βιομηχανίας. Στη συνέχεια, το MAPD, αν δεν απομακρυνθεί, παίρνει μέρος στον καταλυτικό πολυμερισμό του προπενίου, σχηματίζοντας (συνήθως ανεπιθύμητα) συμπολυμερή.
Εργαστηριακές μέθοδοι
Το προπίνιο μπορεί να συνθεθεί, σε εργαστηριακή κλίμακα, με αναγωγή 1-προπανόλης, 2-προπεν-1-όλης ή προπανόνης , με διέλευση ατμών τους πάνω από μαγνήσιο.
Με απόσπαση υδραλογόνων
Με απόσπαση δύο ισοδυνάμων υδραλογόνου από 1,1-διαλοπροπάνιο, με χρήση υδροξειδίου του νατρίου (NaOH), παράγεται προπίνιο :
Με απόσπαση αλογόνων
Με απόσπαση δύο μορίων αλογόνου από 1,1,2,2-τετραλοπροπάνιο, με χρήση ψευδαργύρου (Zn), παράγεται προπίνιο :
Χημικές ιδιότητες και παράγωγα
Το προπίνιο, μαζί με το 2-βουτίνιο, μπορεί επίσης να χρησιμοποιηθεί για τη σύνθεση αλκυλιωμένων υδροκινονών, γεγονός που έχει εφαρμογή στη σύνθεση βιταμίνης Ε.
Ισομερείωση
Βρίσκεται σε χημική ισορροπία με το ισομερές του προπαδιένιο. Το μείγμα συμβολίζεται συντομογραφικά MAPD (MethylAcetylPropylDiene):
Η σταθερά ισορροπίας της αντίδρασης είναι 0,22 στους 270 °C και 0,1 στους 5 °C. Βιομηχανικά το MAPD παράγεται ως παραπροϊόν της πυρόλυσης του προπανίου, που παράγει κυρίως προπένιο. Το MAPD επεμβαίνει στον κατιονικό πολυμερισμό του προπενίου (αλλάζοντας το προϊόν πολυμερισμού με προϊόν συμπολιμερισμού).
Ενυδάτωση
Με επίδραση θειικού οξέος και στη συνέχεια νερού (ενυδάτωση) σε προπίνιο, παρουσία ιόντων υδραργύρου (Hg), παράγεται προπανόνη (CH3COCH3) :
Προσθήκη υπαλογονώδους οξέος
Με επίδραση (προσθήκη) υποαλογονώδους οξέος (HOX) προπίνιο παράγεται αλοπροπανόνη :
Καταλυτική υδρογόνωση
Με καταλυτική υδρογόνωση προπινίου σχηματίζεται αρχικά προπένιο και στη συνέχεια (με περίσσεια υδρογόνου) προπάνιο. :
Αλογόνωση
Με επίδραση αλογόνου (X2) (αλογόνωση) σε προπίνιο έχουμε προσθήκη στον τριπλό δεσμό. Παράγεται αρχικά 1,2-διαλοπροπένιο και στη συνέχεια (με περίσσεια αλογόνου) 1,1,2,2-τετραλοπροπάνιο. :
Υδροκυάνωση
Με προσθήκη υδροκυανίου (HCN) (υδροκυάνωση) σε προπίνιο παράγεται μεθυλαιθενονιτρίλιο:
Προσθήκη μονοξειδίου του άνθρακα
1. Με προσθήκη μονοξειδίου του άνθρακα (CO) και νερού (H2O), παράγεται μεθυλο-2-προπενικό οξύ:
2. Με προσθήκη μονοξειδίου του άνθρακα (CO) και αλκοόλης (ROH), παράγεται μεθυλο-2-προπενικός αλκυλεστέρας:
Διυδροξυλίωση
Η διυδροξυλίωση προπινίου, αντιστοιχεί σε προσθήκη H2O2 και παράγει υδροξυπροπανόνη :
1. Επίδραση αραιού διαλύματος υπερμαγγανικού καλίου (KMnO4). Π.χ.: 2. Επίδραση καρβονικού οξέος και υπεροξείδιου του υδρογόνου:
Επίδραση πυκνού υπερμαγγανικού καλίου
Με επίδραση πυκνού διαλύματος υπερμαγγανικού καλίου (KMnO4) παράγεται πυροσταφυλικό οξύ :
Προσθήκη αλκοολών
Με επίδραση αλκοόλης (ROH) σε προπίνιο παράγεται 2-αλκοξυπροπένιο :
Οζονόλυση
Με επίδραση όζοντος (οζονόλυση) σε προπίνιο, παράγεται αρχικά ασταθές οζονίδιο που τελικά διασπάται σε οξοπροπανάλη :
Όξινη συμπεριφορά
1. Αντιδρά με το νατραμίδιο, σε υγρή αμμωνία, σχηματίζοντας προπινικό νάτριο :
2. Αντιδρά με το βουτυλολίθιο, σε ψυχρό τετραϋδροφουράνιο, σχηματίζοντας προπινικό λίθιο :
3. Με επίδραση μεταλλικού νατρίου παράγεται προπινικό νάτριο :
4. Με επίδραση ιόντων αργύρου (Ag+) και παρουσία αμμωνίας (NH3) παράγεται ένα λευκό στερεό, ο προπινικός άργυρος :
5. Με επίδραση ιόντων μονοσθενούς χαλκού (Cu+) και παρουσία αμμωνίας (NH3) παράγεται ένα κεραμιδί στερεό, ο προπινικός χαλκός :
Χημεία Reppe
Ο Γουώλτερ Ρέππε (Walter Reppe) ανακάλυψε ότι, παρουσία διαφόρων καταλυτών, το προπίνιο μπορεί να αντιδράσει με διάφορα αντιδραστήρια παράγοντας μια ευρεία ποικιλία βιομηχανικά σημαντικών χημικών.
1. Με αλκοόλες (ROH), με το υδροκυάνιο (HCN), με το υδροχλώριο (HCl) και με καρβοξυλικά οξέα (RCOOH), το αιθίνιο παράγει 2-προπενυλενώσεις (δηλαδή ενώσεις γενικού τύπου AC(CH3)=CH2) :
3. Με αντίδραση προπινίου με μονοξείδιο του άνθρακα και νερό ή αλκοόλη παράγεται μεθυλοπροπενικό οξύ ή μεθυλοπροπενικός εστέρας, αντιστοίχως, που χρησιμοποιούνται, με τη σειρά τους, για την παραγωγή μεθακρυλικού γυαλιού και άλλων μεθακρυλικών προϊόντων :
4. Με κυκλοποίηση (μαζί με ολιμερισμό) προπινίου παράγεται το μεσιτυλένιο, το 1,3,5,7-τετραμεθυλοκυκλοοκτατετραένιο και η 2,5-διμεθυλουδροκινόνη : 60px|Μεσιτυλένιο 1,3,5,7-τετραμεθυλοκτατετραένιο 2,5-διμεθυλυδροκινόνη
Προσθήκη καρβενίων
Κατά την προσθήκη μεθυλενίου σε προπίνιο σχηματίζονται 1-βουτίνιο, 2-βουτίνιο και κυκλοπροπένιο : 60 px
60 px
Χρήση ως καυσίμου πυραύλων
Ευρωπαϊκές εταιρίες παραγωγής διαστημικών οχημάτων ερευνούν τη χρήση ελαφρών υδρογονανθράκων σε συνδυασμό με υγρό οξυγόνο, ως υψηλής απόδοσης προωθητικό πυραύλων, που είναι επίσης λιγότερο τοξικό από το συνηθισμένο χρησιμοποιούμενο μίγμα MMH/NTO, που είναι μίγμα μονομεθυλυδραζίνης και τετροξειδίου του αζώτου. Η έρευνά τους έδειξε ότι το προπίνιο θα μπορούσε να δώσει ένα καύσιμο με πολλά πλεονεκτήματα για σκάφη που προορίζονται για επιχειρήσεις χαμηλής τροχιάς πάνω από τη Γη. Έφθασαν σε αυτό το συμπέρασμα βασιζόμενοι στην ειδική προώθηση του προπινίου που αναμένεται να φθάνει, με χρήση οξυγόνου ως οξειδωτικού, τα 370 s, με υψηλή πυκνότητα και πυκνότητα ισχύος, αλλά μέτρια θερμοκρασία βρασμού, γεγονός που κάνει ευκολότερη την αποθήκευσή του, σε σύγκριση με άλλα καύσιμα που απαιτούν πολύ χαμηλές, κρυογονικές θερμοκρασίες.
Πηγές
Κατηγορία:Αλκίνια Κατηγορία:C3
Ant-Man και Wasp: Κβαντομανία
Το Ant-Man και Wasp: Κβαντομανία (πρωτότυπος τίτλος: Ant-Man and the Wasp: Quantumania) είναι μια αμερικανική ταινία υπερήρωων βασισμένη στους χαρακτήρες της Marvel Comics τους Σκοτ Λανγκ/Ant-Man και Χόουπ Πιμ/Wasp. Σε παραγωγή από την Marvel Studios και διανομή από την Walt Disney Studios Motion Pictures, πρόκειται να είναι η συνέχεια των Ant-Man (2015) και Ο Ant-Man και η Σφήκα (2018) και η 31η ταινία του Κινηματογραφικού Σύμπαντος της Marvel (MCU). Η ταινία σκηνοθετήθηκε από τον Πέιτον Ριντ, σε σενάριο από τους Τζεφ Λόβνες και πρωταγωνιστούν οι Πολ Ραντ ως Σκοτ Λανγκ και Εβάντζελιν Λίλι ως Χόουπ βαν Ντάιν μαζί με τους Μάικλ Ντάγκλας, Μισέλ Φάιφερ, Κάθριν Νιούτον, Τζόναθαν Μέιτζορς, Ντέιβιντ Νταστμάλτσιαν και Ράνταλ Παρκ. Στην ταινία, ο Λανγκ και η βαν Ντάιν εξερευνούν το Κβαντικό Βασίλειο μαζί με την οικογένειά τους και αντιμετωπίζουν τον Κανγκ τον Κατακτητή (Μέιτζορς).
Τα σχέδια για μια τρίτη ταινία Ant-Man επιβεβαιώθηκαν τον Νοέμβριο του 2019, με τους Ριντ και Ραντ να επιστρέφουν. Ο Λόβνες προσλήφθηκε τον Απρίλιο του 2020, με την ανάπτυξη της ταινίας να ξεκινά κατά τη διάρκεια της πανδημίας COVID-19. Ο τίτλος της ταινίας και τα νέα μέλη του καστ ανακοινώθηκαν τον Δεκέμβριο του 2020. Τα γυρίσματα στην Τουρκία ξεκίνησαν στις αρχές Φεβρουαρίου 2021, ενώ πρόσθετα γυρίσματα έγιναν στο Σαν Φρανσίσκο στα μέσα Ιουνίου, πριν από την κύρια φωτογραφία που ξεκίνησε στα τέλη Ιουλίου στα Pinewood Studios στο Μπάκιγχαμσιρ και έληξε τον Νοέμβριο.
Το Ant-Man και Wasp: Κβαντομανία έκανε πρεμιέρα στο Λος Άντζελες στις 6 Φεβρουαρίου του 2023 και κυκλοφόρησε στις Ηνωμένες Πολιτείες στις 17 Φεβρουαρίου 2023, ως η πρώτη ταινία της Φάσης Πέντε του MCU. Η ταινία έλαβε γενικά μικτές κριτικές, ενώ απέφερε $476.1 εκατομμύρια παγκοσμίως, γίνοντας μία από τις ελάχιστες ταινίες του MCU που έγιναν εισπρακτικές αποτυχίες.
Πλοκή
Ο Σκοτ Λανγκ έχει γίνει επιτυχημένος συγγραφέας και ζει ευτυχισμένος με την κοπέλα του Χόουπ βαν Ντάιν. Η κόρη του Λανγκ, Κάσι, έγινε ακτιβίστρια, με αποτέλεσμα να συλλαμβάνεται και ο Λανγκ να πρέπει να τη σώσει. Καθώς επισκέπτεται τους γονείς της Χόουπ, Χανκ Πιμ και Τζάνετ βαν Ντάιν, η Κάσι αποκαλύπτει ότι εργάζεται σε μια συσκευή που μπορεί να έρθει σε επαφή με το Κβαντικό Βασίλειο. Μόλις το μαθαίνει αυτό, η Τζάνετ πανικοβάλλεται και προσπαθεί να κλείσει τη συσκευή, αλλά το μήνυμα λαμβάνεται, με αποτέλεσμα να ανοίξει μια πύλη και να τραβήξει τους πέντε από αυτούς στο Κβαντικό Βασίλειο. Οι Σκοτ και Κάσι βρίσκονται από ντόπιους της χώρας που επαναστατούν ενάντια στον ηγεμόνα τους, ενώ οι Χόουπ, Τζάνετ και Χανκ πρέπει να περάσουν από μια μεγάλη πόλη για να λάβουν απαντήσεις.
Οι Χόουπ, Τζάνετ και Χανκ συναντιούνται με τον Λόρδο Κράιλερ, έναν πρώην σύμμαχο της Τζάνετ, ο οποίος αποκαλύπτει ότι τα πράγματα έχουν αλλάξει από τότε που έφυγε και ότι τώρα εργάζεται για τον Κανγκ. Οι τρεις αναγκάζονται να τραπούν σε φυγή και να κλέψουν το πλοίο του. Η ηγέτης των ανταρτών Τζεντόρα λέει στην Κάσι και στον Σκοτ ότι η Τζάνετ, η οποία είχε προηγουμένως βρεθεί στο Κβαντικό Βασίλειο, είναι έμμεσα υπεύθυνη για την εξέγερση του Κανγκ, αφού βοήθησε να ξαναχτίσει τον Πολυδύναμο Πυρήνα Δύναμής του αφού "εξορίστηκε" πριν τον διευρύνει αχρηστεύοντας. Ο Κανγκ αναλαμβάνει το Κβαντικό Βασίλειο. Οι αντάρτες σύντομα δέχονται επίθεση από τις δυνάμεις του Κανγκ, οι οποίοι στέλνουν τον ρομποτικό κολλητό του με επικεφαλής τον M.O.D.O.K., ο οποίος αποκαλύπτεται ότι είναι ο Ντάρεν Κρος, έχοντας επιζήσει από τον προφανή θάνατό του στα χέρια του Λανγκ.
Οι Σκοτ και Κάσι μεταφέρονται στον Κανγκ, ο οποίος απαιτεί από τον Σκοτ να τον βοηθήσει να πάρει πίσω τον πυρήνα της εξουσίας του, διαφορετικά θα σκοτώσει την Κάσι. Ο Σκοτ μεταφέρεται στην τοποθεσία και συρρικνώνεται, παραλίγο να χάσει το μυαλό του στη διαδικασία, αλλά η έγκαιρη άφιξη της Χόουπ έχει ως αποτέλεσμα οι δυο τους να αποκτήσουν τον πυρήνα της δύναμης. Ωστόσο, ο Κανγκ αρνείται τη συμφωνία, αιχμαλωτίζοντας την Τζάνετ και καταστρέφοντας το πλοίο της με τον Χανκ. Ο Χανκ σώζεται από τα μυρμήγκια του, τα οποία επίσης τραβήχτηκαν στο Κβαντικό Βασίλειο, εξελίχθηκε γρήγορα και έγινε υπερ-ευφυής. Βοηθά τον Λανγκ και την Χόουπ καθώς πηγαίνουν προς τον Κανγκ. Η Κάσι, ακόμα φυλακισμένη, σώζει την Τζεντόρα και ξεκινούν την εξέγερση εναντίον του Κανγκ και του στρατού του. Κατά τη διάρκεια του αγώνα, η Κάσι καταφέρνει να κάνει έκκληση για την καλύτερη κρίση του Κρος και αυτός βοηθά να πολεμήσει τον Κανγκ, με κόστος της ζωής του.
Η Τζάνετ διορθώνει τον πυρήνα της δύναμης καθώς εκείνη, ο Χανκ, η Χόουπ και η Κάσι περνούν, αλλά ο Κανγκ επιτίθεται στον Σκοτ, παραλίγο να τον νικήσει σε υποταγή. Η Χόουπ επιστρέφει καθώς αυτή και ο Σκοτ καταστρέφουν τον πυρήνα της δύναμης και χτυπούν τον Κανγκ μέσα σε αυτόν, με αποτέλεσμα να παρασυρθεί στη λήθη. Η Κάσι ανοίγει ξανά την πύλη στο τέλος της για να επιστρέψουν ο Λανγκ και η Χόουπ στο σπίτι. Καθώς ο Λανγκ συνεχίζει με χαρά τη ζωή του, αρχίζει να ξανασκέφτεται αυτό που του είπε ο Κανγκ για τον θάνατο του Κανγκ ότι ήταν η αρχή για κάτι τρομερό που συμβαίνει, αλλά το αφήνει αδιάφορα στην άκρη.
Αλλού, πολλές παραλλαγές του Κανγκ συμπονούν για τον θάνατο ενός από τους δικούς τους και σχεδιάζουν την πολύπλευρη εξέγερσή τους. Σε μια σκηνή μετά τις πιστώσεις, ο Λόκι και ο Μόμπιους Μ. Μόμπιους εντοπίζουν μια άλλη παραλλαγή του Κανγκ που ονομάζεται Βίκτορ Τάιμλι στη δεκαετία του 1920.
Εξωτερικοί σύνδεσμοι
Κατηγορία:Ταινίες του 2023 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Ταινίες σίκουελ Κατηγορία:Αμερικανικές κωμικές ταινίες δράσης Κατηγορία:Αμερικανικές κωμικές ταινίες επιστημονικής φαντασίας Κατηγορία:Αμερικανικές ταινίες δράσης - επιστημονικής φαντασίας Κατηγορία:Ταινίες γυρισμένες στο Σαν Φρανσίσκο Κατηγορία:Ταινίες γυρισμένες στην Τουρκία Κατηγορία:Ταινίες βασισμένες σε κόμικς της Marvel Κατηγορία:Ταινίες της Πέμπτης Φάσης του Κινηματογραφικού Σύμπαντος της Marvel Κατηγορία:Ant-Man (σειρά ταινιών) Κατηγορία:Crossover ταινίες με υπερήρωες Κατηγορία:Ταινίες 4DX Κατηγορία:Ταινίες με μουσική σύνθεση Κρίστοφ Μπεκ
Σαλμανασέρ Γ΄
thumb|200px|Ανδριάντας του Σαλμανασέρ Γ' - Μουσείο Κωνσταντινουπόλεως thumb|200px|Ο κύλινδρος του Σαλμανασέρ - ο βασιλιάς Ιηού του Ισραήλ γονατισμένος μπροστά στον Σαλμανασέρ Γ' Ο Σαλμανασέρ Γ' υπήρξε βασιλιάς της Ασσυρίας (859 π.Χ. - 824 π.Χ.) γιος και διάδοχος του βασιλιά της Ασσυρίας Ασουρνασιρπάλ Β'. Ξεκίνησε τη νέα ένδοξη Ασσυριακή αυτοκρατορία από τα πρώτα χρόνια της βασιλείας του αντιμετωπίζοντας συνασπισμό εναντίον του με Αιγύπτιους, Ισραηλίτες, Αμμωνίτες υπό την ηγεσία του βασιλιά της Δαμασκού Ανταντεζέρ. Αντιμετώπησε τον συνασπισμό στη μάχη του Καρκάρ (853 π.Χ.) μετατρέποντας τους Ισραηλίτες σε υποτελείς του οι οποίοι θα δεχτούν το τελικό χτύπημα τον επόμενο αιώνα με τον Σαργών Β'. Ο βασιλιάς του Ισραήλ Ιηού και οι Φοινικικές πόλεις του αποδίδουν φόρο τιμής (841 π.Χ.). Το 842 π.Χ. εκστρατεύει στη Συρία εναντίον του γιου του Αντανεζέρ Αζαέλ. Δεν κατάφερε να κυριεύσει τη Δαμασκό αλλά θα λεηλατήσει όλα τα περίχωρα, κατέλαβε τη Βαβυλώνα θανατώνοντας τον βασιλιά. Λίγο πριν το τέλος της ζωής του θα επαναστατήσει η Βαβυλώνα εναντίον του. Είναι γνωστός από τον περίφημο κύλινδρο του Σαλμανασέρ το αρχαιότερο αρχαιολογικό εύρημα σχετικό με την ιστορία του Ισραήλ όπου εμφανίζει κάποιον βασιλιά του Ισραήλ με το όνομα "Ιηού γιος του Αμρί" να τον προσκυνάει αποδίδοντας του τιμές. Τον διαδέχθηκε ο γιος του Σαμσί Αντάντ Ε'.
Πηγές
Κατηγορία:Βασιλείς της Ασσυρίας Κατηγορία:Πρόσωπα της Παλαιάς Διαθήκης
Αρχιεπίσκοπος Δωρόθεος
Βιογραφικά στοιχεία
Ο κατά κόσμος Ιωάννης Κοτταράς του Γεωργίου γεννήθηκε στην Ύδρα το 1888. Ο πατέρας του ήταν φτωχός ναυτικός. Σε μικρή ηλικία, αφού έμαθε τα πρώτα γράμματα στη γενέτειρά του, μετακόμισε με την οικογένειά του στον Πειραιά. Σπούδασε στη Θεολογική Σχολή του Πανεπιστημίου Αθηνών υπό δύσκολες οικονομικές συνθήκες και αποφοίτησε αριστούχος το 1909. Συνέχεια σπούδασε νομικά στην Αθήνα και Λειψία ειδικεύθηκε στο εκκλησιαστικό (κανονικό και διοικητικό) δίκαιο. Για κάποιο διάστημα υπήρξε καθηγητής στο ελληνικό σχολείο στο Ξηροκάμπι της Σπάρτης.
Ασπασθείς το μοναχικό βίο χειροτονήθηκε Διάκονος στις 18 Σεπτεμβρίου 1910 από τον Επίσκοπο Ύδρας και Σπετσών Ιωάσαφ και επί 9 έτη διακόνησε στον Ιερό Ναό του Αγίου Γεωργίου Καρύτση στην Αθήνα. Παράλληλα εργαζόταν στο Γενικό Εκκλησιαστικό Ταμείο και φοιτούσε στη Νομική Σχολή του Πανεπιστημίου Αθηνών, από την οποία αποφοίτησε, επίσης αριστούχος, το 1921. Στις 18 Δεκεμβρίου 1922 χειροτονήθηκε Πρεσβύτερος από το Μητροπολίτη Ύδρας Σπετσών και Αιγίνης Προκόπιο και μετά από δύο ημέρες Επίσκοπος, καθώς εξελέγη Μητροπολίτης Κυθήρων και Αντικυθήρων.
Στις 15 Ιανουαρίου 1935 μετατέθηκε στη Μητρόπολη Λαρίσης και Πλαταμώνος. Εκεί παρέμεινε για 21 χρόνια, μεταξύ των οποίων και τα δύσκολα χρόνια του Β΄ Παγκοσμίου Πολέμου και της Κατοχής, κατά τα οποία βομβαρδίστηκε και το σπίτι του. Κατά την παραμονή του εκεί εξεδόθη ακολουθία για τον Άγιο Αχίλλιο, Αρχιεπίσκοπο Λαρίσης, στην οποία ο ίδιος συνέγραψε το Απολυτίκιο του Αγίου. Από εκεί κλήθηκε στον Αρχιεπισκοπικό Θρόνο Αθηνών ως Αρχιεπίσκοπος Αθηνών και πάσης Ελλάδος στις 29 Μαρτίου 1956, διαδεχόμενος τον Αρχιεπίσκοπο Σπυρίδωνα (κατά κόσμον Βλάχο).
Κατά τη σύντομη αρχιεπισκοπία του είχε παραιτηθεί των αποδοχών του, προκειμένου αυτές να διατεθούν για την ανέγερση νοσοκομείου για κληρικούς. Ως αρχιεπίσκοπος επισκέφτηκε την τότε Γιουγκοσλαβία και απέτρεψε επίσκεψη του Πάπα στην Ελλάδα. Διετέλεσε Πρόεδρος της «Πανελληνίου Ἐπιτροπής Αυτοδιαθέσεως της Κύπρου».
Στις 13 Ιουνίου 1957, κατόπιν συνάντησης στο Λονδίνο με τον εκεί Έλληνα πρέσβυ Γεώργιο Σεφεριάδη, αισθάνθηκε αδιαθεσία και μετά από εξετάσεις διαπιστώθηκε ότι είχε όγκο στον εγκέφαλο. Στις 5 Ιουλίου αναχώρησε για τη Στοκχόλμη της Σουηδίας, προκειμένου να χειρουργηθεί. Μετεγχειρητικά παρουσίασε υψηλό πυρετό και τελικά απεβίωσε στις 26 Ιουλίου 1957. Κηδεύτηκε στις 3 Αυγούστου 1957 στην Αθήνα.
Ο Αρχιεπίσκοπος Δωρόθεος ήταν βαθιά μορφωμένος, δραστήριος, φιλόπατρις και φιλάνθρωπος. Υπήρξε ικανότατος ομιλητής και ιεροκήρυκας, και η γνώμη του ήταν πάντα βαρύνουσα κυρίως επί θεμάτων εκκλησιαστικού και κανονικού δικαίου. Με τη διαθήκη του άφησε όλη την περιουσία του προς βελτίωση της θέσης του κλήρου.
Συγγραφικό έργο
Συνέγραψε πάνω από σαράντα πραγματείες επί νομοκανονικού δικαίου. Σημαντικότερα εξ αυτών είναι:
Εθνικό Οπτικοακουστικό Αρχείο
Δωροθεος Δωροθεος Δωροθεος Κατηγορία:Επίσκοποι του 20ού αιώνα
Χοβτασέν (Σιράκ)
Το Χοβτασέν (αρμενικά: Հովտաշեն) είναι αγροτική κοινότητα του μαρζ του Σιράκ, στην Αρμενία. Το 2008, αριθμούσε 298 κατοίκους.
Τίτος Πατρίκιος
Βιογραφικό σημείωμα
Γεννήθηκε στην Αθήνα στις 21 Μαΐου 1928. Είναι γιος των ηθοποιών Σπύρου Πατρικίου και Λέλας (Ελένης) Σταματοπούλου, κόρης των ηθοποιών Παναγιώτη και Ευδοξίας Σταματοπούλου. Αποφοίτησε από το Βαρβάκειο Γυμνάσιο το 1946 και στη συνέχεια από τη Νομική Σχολή του Πανεπιστημίου Αθηνών. Άσκησε για κάποιο διάστημα το επάγγελμα του δικηγόρου. Σύζυγός του ήταν η ιστορικός Ρένα Σταυρίδη-Πατρικίου. Κόρες τους είναι η ιστορικός Αλεξάνδρα Πατρικίου και η διαφημίστρια Δάφνη Πατρικίου.
Στη διάρκεια της Γερμανικής Κατοχής έλαβε μέρος στην Εθνική Αντίσταση με την ΕΠΟΝ και στη συνέχεια με τον ΕΛΑΣ. Το 1944 καταδικάστηκε σε θάνατο από συνεργάτες των Γερμανών και η εκτέλεσή του ματαιώθηκε την τελευταία στιγμή. Εξορίστηκε στη Μακρόνησο (1951-1952) και στον Άη Στράτη (1952-1953).
Σπούδασε Κοινωνιολογία στην École Pratique des Hautes Études στο Παρίσι (1959-1964), όπου αργότερα πήρε μέρος στις αντιδικτατορικές εκδηλώσεις εναντίον της χούντας των Συνταγματαρχών στην Ελλάδα.
Εργάστηκε στην έδρα της UNESCO στο Παρίσι και στη Διεθνή Οργάνωση Τροφίμων και Γεωργίας (FAO) στη Ρώμη. Επέστρεψε στην Ελλάδα το 1975 και εργάστηκε ως δικηγόρος, κοινωνιολόγος και λογοτεχνικός μεταφραστής καθώς και στο Κέντρο Μαρξιστικών Μελετών.